Medena curice (daj mi vruće rakije) / Soldatski bal
"Medena curice (daj mi vruće rakije) / Soldatski bal" četvrta je singl-ploča sarajevske pop-rok grupe Plavi orkestar. Objavila ga je na LP ploči i kaseti zagrebačka izdavačka kuća Jugoton 1985. u okviru promocije njihovog prvog studijskog albuma "Soldatski bal". Muziku i tekstove za obje pjesme napisali su gitarist Mladen Pavičić i pjevač Saša Lošić. Ubrzo nakon njihovog objavljivanja, postale su ubrzo veoma popularne kako u SR Bosni i Hercegovini, tako i u ostalim područjima bivše Jugoslavije. Na A-strani je naslovna pjesma "Medena curice (daj mi vruće rakije)" u kojoj su se posebno istakli Lošić svojim pjevanjem kao i Pavičić na električnoj gitari. U ovoj pjesmi primjetni su elementi bosanskohercegovačke narodne muzike. Na B-strani je "Soldatski bal" komponirana u malo složenijem aranžmanu s nekoliko promjena brzine ritma u pjesmi, te uvodom na električnoj gitari u stilu sevdalinke. Ova singl-ploča, kao i njihov prvi studijski album zajedno s prvim albumom Crvene jabuke (koji je ubrzo zatim uslijedio) predstavljali su važne događaje iz druge polovine 1980-ih na tadašnjoj sarajevskoj pop-rok sceni. Producent je bio gitarist Parnog valjka Husein Hasanefendić.